**Max Friberg** (s. 20. marraskuuta 1992 Skövde, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssä. Hän on pelipaikaltaan oikea laitahyökkääjä ja laukoo oikealta. Friberg on pelannut urallaan myös kuusi NHL-ottelua Anaheim Ducksissa.

Ura
---

### Seuraura

Friberg on Skövde IK:n kasvatti. Hän oli kaudella 2008–2009 seuran J18-junioreiden paras pistemies ja syöttäjä tehoilla 14+18=32. Friberg oli kauden päätteeksi nostamassa Skövdeä J18 Division 1:stä J18 Elitiin. Hän oli samalla kaudella seuran J20-junioreiden paras maalintekijä Fredrik Ronnheimin kanssa 13 osumallaan. Friberg debytoi samalla kaudella myös Skövden miesten joukkueessa vain 16-vuotiaana Ruotsin I-divisioonassa. Kaudella 2010–2011 hän oli joukkueen toiseksi paras pistemies Rickard Palmbergin jälkeen tehoilla 13+27=40.

Anaheim Ducks varasi Fribergin viidennellä kierroksella 143. pelaajana NHL:n varaustilaisuudessa 2011. Kaudeksi 2011–2012 hän siirtyi Skövdestä kaksisarjatasoa ylemmäs Elitserien-joukkue Timrå IK:hon kaksivuotisella sopimuksella. Hän teki Elitserien-debyyttinsä 15. syyskuuta 2011 AIK IF:ää vastaan. Friberg sai ottelussa jääaikaa 16.24 minuuttia. Ensimmäisen Elitserien-maalinsa hän teki 19. marraskuuta 2011 Linköping HC:ta vastaan Fredrik Norrenan taakse. Friberg keräsi ottelusta teholukeman +2. Yhteensä hän teki tulokaskautensa aikana 48 runkosarjaottelussa tehot 5+5=10 ja kymmenessä Kvalserien-ottelussa tehot 3+4=7. Friberg piipahti kauden aikana myös lainalla HockeyAllsvenskan-joukkue IF Sundsvall Hockeyssa lokakuussa 2011.

Metallurg Magnitogorsk varasi Fribergin 151. pelaajana KHL:n varaustilaisuudessa 2012. Saman vuoden kesäkuussa hän teki kolmivuotisen tulokassopimuksen Anaheim Ducksin kanssa, mutta Friberg pelasi kuitenkin ensimmäisen sopimuskautensa 2012–2013 vielä lainalla Timråssa. Hän oli tehoilla 8+8=16 joukkueen toiseksi paras maalintekijä Niklas Nordgrenin ja Joachim Rohdinin kanssa sekä jakoi sisäisen pistepörssin neljännen sijan kolmen muun pelaajan kanssa. Kvalserienissä Friberg oli neljällä osumallaan Timrån paras maalintekijä Matt Murleyn ja Radek Smoleňákin kanssa. Joukkue lopulta putosi kauden päätteeksi Allsvenskaniin. Timrån kauden päätyttyä hän siirtyi loppukevääksi AHL-joukkue Norfolk Admiralsin vahvuuteen. Friberg pelasi siellä kuusi runkosarjaottelua tehden yhden maalin.

Kauden 2013–2014 Friberg pelasi kokonaan Norfolk Admiralsin AHL-joukkueessa, jossa varsinainen tulokaskausi toi 74 runkosarjaottelussa tehot 17+23=40 ja kymmenessä playoff-ottelussa tehot 3+2=5. Hän oli runkosarjassa joukkueen kolmanneksi paras pistemies. Pudotuspeleissä Friberg jakoi Admiralsin sisäisen maalipörssin voiton André Peterssonin ja Nic Kerdilesin kanssa. Kaudella 2014–2015 hän oli runkosarjassa tehoilla 15+25=40 joukkueen paras pistemies ja syöttäjä sekä jakoi sisäisen maalipörssin voiton Chris Wagnerin kanssa. Friberg debytoi kauden aikana myös Anaheim Ducksin NHL-joukkueessa, jossa hän pelasi ensimmäisen ja kauden ainoaksi jääneen ottelunsa 28. joulukuuta 2014 Vancouver Canucksia vastaan. Friberg sai ottelussa jääaikaa 8.47 minuuttia. Kesäkuussa 2015 hän teki Ducksin kanssa kaksivuotisen ja kaksisuuntaisen jatkosopimuksen.

Friberg pelasi alkukauden 2015–2016 pääasiassa Ducksin uudessa farmijoukkueessa, San Diego Gullsissa, jonka kapteenistoon hän nousi. Ducksin NHL-joukkueessa Friberg sai tililleen viisi runkosarjaottelua ilman tehopisteitä, kunnes tammikuussa 2016 seura kauppasi hänet Montreal Canadiensiin vaihdossa maalivahti Dustin Tokarskiin. Friberg pelasi koko loppukauden AHL-joukkue St. John’s IceCapsissa. Kauden 2016–2017 hän pelasi siellä kokonaan ja nousi joukkueen kapteeniksi. Friberg oli IceCapsin neljänneksi paras pistemies maanmiehensä Jacob de la Rosen kanssa tehoilla 11+20=31. Pudotuspeleissä hän oli joukkueen paras syöttäjä Charles Hudonin kanssa kolmella syöttöpisteellään.

Kaudeksi 2017–2018 Friberg palasi kotimaahansa ja siirtyi kolmivuotisella sopimuksella SHL-joukkue Frölunda HC:hen. Kaudella 2018–2019 hän teki runkosarjassa 22 tehopistettä, mutta pudotuspeleissä Friberg teki piste per peli -tahdilla 16 ottelussa tehot 8+8=16, jolloin hän voitti koko SHL:n maalipörssin. Fribergin tehopisteistä kymmenen syntyi finaalisarjassa Djurgårdens IF:ää vastaan ja neljä vieraissa pelatussa, kuudennessa finaaliottelussa 2. toukokuuta 2019. Hän teki Frölundan 2–6-voittoon päättyneessä ottelussa tehot 2+2=4. Fribergin ensimmäinen, alivoimalla syntynyt maalin ratkaisi joukkueelle Ruotsin-mestaruuden. Hän voitti kauden aikana myös Mestarien liigan mestaruuden. Kesäkuussa 2019 Fribergin sopimusta Frölundan kanssa jatkettiin kolmella vuodella kevääseen 2023 saakka.

Friberg voitti kaudella 2019–2020 taas Mestarien liigan mestaruuden.

### Maajoukkueura

Friberg pelasi alle 20-vuotiaiden MM-kilpailuissa vuosina 2011 ja 2012, joista jälkimmäinen turnaus päättyi maailmanmestaruuteen. Hän oli tehoilla 9+2=11 koko turnauksen paras maalintekijä sekä jakoi pistepörssin toisen sijan Suomen Mikael Granlundin kanssa edellään vain Venäjän Jevgeni Kuznetsov. Friberg valittiin turnauksen tähdistökentälliseen ja valmennus valitsi hänet Ruotsin turnauksen yhdeksi kolmesta parhaasta pelaajasta. Friberg valittiin myös Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Friberg pelasi myös alle 18-vuotiaiden MM-kilpailuissa vuonna 2010, jolloin hän voitti hopeaa. Yhteensä Friberg on pelannut 37 nuorten ja 15 poikien maaottelua.

Ruotsin A-maajoukkueessa Friberg on pelannut kuusi ottelua tehopistein 2+1=3. Hän teki A-maajoukkuedebyyttinsä Karjala-turnauksen 7. marraskuuta 2019 Leksandissa pelatussa avausottelussa Tšekkiä vastaan. Hänet merkittiin Ruotsin nelosketjun vasempaan laitaan Linus Johanssonin ja Daniel Brodinin viereen. Ensimmäisen A-maajoukkuemaalinsa Friberg teki seuraavan vuoden Karjala-turnauksen avausottelussa 5. marraskuuta 2020 Helsingin Hartwall Arenalla Tšekkiä vastaan.

Muuta
-----

Fribergin kummisetä on Skövde IK:n Hockeyettan-joukkueen toimitusjohtaja Hans Ljunggren, joka on aiemmin tunnettu myös jääkiekkovalmentajana ja alempien sarjojen pelaajana.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | Skövde IK | Ruotsi I | 24 | 1 | 3 | 4 | 2 | – | – | – | – | – |
| 2009–2010 | Skövde IK | Ruotsi I | 36 | 12 | 18 | 30 | 22 | – | – | – | – | – |  |  |  |  |  |  | U18 | 6 | 2 | 3 | 5 | 14 |
| 2010–2011 | Skövde IK | Ruotsi I | 34 | 13 | 27 | 40 | 6 | – | – | – | – | – |  |  |  |  |  |  | JMM | 6 | 2 | 0 | 2 | 4 |
| 2011–2012 | IF Sundsvall Hockey | Allsvenskan | 1 | 0 | 0 | 0 | 0 | – | – | – | – | – |  |  |  |  |  |  | JMM | 6 | 9 | 2 | 11 | 22 | Ykköstähdistö |
|  | Timrå IK | Elitserien | 48 | 5 | 5 | 10 | 8 | – | – | – | – | – |
| 2012–2013 | Timrå IK | Elitserien | 55 | 8 | 8 | 16 | 12 | – | – | – | – | – |
|  | Norfolk Admirals | AHL | 6 | 1 | 0 | 1 | 0 | – | – | – | – | – |
| 2013–2014 | Norfolk Admirals | AHL | 74 | 17 | 23 | 40 | 55 | 10 | 3 | 2 | 5 | 2 |
| 2014–2015 | Anaheim Ducks | NHL | 1 | 0 | 0 | 0 | 0 | – | – | – | – | – |
|  | Norfolk Admirals | AHL | 58 | 15 | 25 | 40 | 46 | – | – | – | – | – |
| 2015–2016 | Anaheim Ducks | NHL | 5 | 0 | 0 | 0 | 2 | – | – | – | – | – |
|  | San Diego Gulls | AHL | 25 | 5 | 12 | 17 | 2 | – | – | – | – | – |
|  | St. John’s IceCaps | AHL | 42 | 7 | 12 | 19 | 12 | – | – | – | – | – |
| 2016–2017 | St. John’s IceCaps | AHL | 71 | 11 | 20 | 31 | 18 | 4 | 0 | 3 | 3 | 2 |
| 2017–2018 | Frölunda HC | SHL | 52 | 4 | 13 | 17 | 20 | 6 | 2 | 0 | 2 | 0 |
| 2018–2019 | Frölunda HC | SHL | 52 | 7 | 15 | 22 | 14 | 16 | 8 | 8 | 16 | 8 | Le Mat-pokalen |
| 2019–2020 | Frölunda HC | SHL | 50 | 8 | 12 | 20 | 20 | – | – | – | – | – |
| 2020–2021 | Frölunda HC | SHL | 52 | 13 | 16 | 29 | 18 | 7 | 0 | 5 | 5 | 0 |  |  |  |  |  |  | MM | 7 | 0 | 2 | 2 | 0 |
| 2021–2022 | Frölunda HC | SHL | 41 | 12 | 10 | 22 | 10 | 9 | 0 | 6 | 6 | 0 |  |  |  |  |  |  | OK | 6 | 1 | 1 | 2 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 8 | 3 | 0 | 3 | 0 |
| 2022–2023 | Frölunda HC | SHL | 35 | 12 | 10 | 22 | 10 | 13 | 1 | 2 | 3 | 2 |
| 8 kautta | yhteensä | Elitserien/SHL | 385 | 69 | 89 | 158 | 112 | 52 | 11 | 21 | 32 | 10 |
| 5 kautta | yhteensä | AHL | 276 | 56 | 92 | 148 | 133 | 14 | 3 | 5 | 8 | 4 |

Lähteet
-------

* Max Friberg The Internet Hockey Databasessa (englanniksi)
* Max Friberg Eurohockey-sivustolla (englanniksi)
* Max Friberg Legends of Hockey -sivustolla (englanniksi)
* Max Friberg *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10  Max Friberg *Elite Prospects*. Everysport Media Group AB.  (englanniksi)
2. ↑  Elite Prospects - Skövde IK J18 *eliteprospects.com*. Everysport Media Group. Viitattu 11.12.2019. (englanniksi)
3. ↑  Elite Prospects - Skövde IK J20 *eliteprospects.com*. Everysport Media Group. Viitattu 11.12.2019. (englanniksi)
4. ↑  Elite Prospects - Skövde IK *eliteprospects.com*. Everysport Media Group. Viitattu 11.12.2019. (englanniksi)
5. ↑  Pettersson, Robert: Officiellt: Friberg klar för Timrå *Hockeysverige.se*.  31.3.2011. NewsMe. Viitattu 8.2.2012. (ruotsiksi)
6. ↑  Max Friberg *SHL.se*. SHL AB. Viitattu 11.12.2019. (ruotsiksi)
7. ↑  Ducks Sign Friberg to Three-Year, Entry-Level Contract *nhl.com/ducks*.  16.6.2012. Anaheim Ducks. Viitattu 20.9.2017. (englanniksi)
8. ↑  Elite Prospects - Timrå IK *eliteprospects.com*. Everysport Media Group. Viitattu 11.12.2019. (englanniksi)
9. ↑  Max Friberg The Internet Hockey Databasessa (englanniksi)
10. ↑  Elite Prospects - Norfolk Admirals *eliteprospects.com*. Everysport Media Group. Viitattu 11.12.2019. (englanniksi)
11. ↑  Elite Prospects - Norfolk Admirals *eliteprospects.com*. Everysport Media Group. Viitattu 11.12.2019. (englanniksi)
12. ↑  Vancouver Canucks - Anaheim Ducks - December 28th, 2014 *NHL.com*.  28.12.2014. National Hockey League. Viitattu 20.9.2017. (englanniksi)
13. ↑  Ducks Sign Friberg to Two-Year Contract Extension *nhl.com/ducks*.  26.6.2012. Anaheim Ducks. Viitattu 20.9.2017. (englanniksi)
14. ↑  Canadiens acquire right winger Max Friberg from the Anaheim Ducks in return for Dustin Tokarski *nhl.com/canadiens*.  7.1.2016. MONTREAL:  Montreal Canadiens. Viitattu 20.9.2017. (englanniksi)
15. ↑  Canadiens ja Ducks kaupoilla *Jatkoaika.com*.  7.1.2016. Jatkoaika r.y. Viitattu 20.9.2017.
16. ↑  Elite Prospects - St. John's IceCaps *eliteprospects.com*. Everysport Media Group. Viitattu 11.12.2019. (englanniksi)
17. ↑  Pettersson Kymmer, Peter: Friberg nummer sex *frolundaindians.com*.  4.5.2017. Frölunda Hockey Club. Viitattu 20.9.2017. (ruotsiksi)
18. ↑  Max Friberg *SHL.se*. SHL AB. Viitattu 11.12.2019. (ruotsiksi)
19. ↑  Hagesund, Johan: Frölunda svenska mästare *SHL.se*.  2.5.2019. SHL AB. Viitattu 11.12.2019. (ruotsiksi)
20. ↑  Pettersson Kymmer, Peter: Friberg förlänger *frolundaindians.com*.  25.6.2019. Frölunda Hockey Club. Viitattu 11.12.2019. (ruotsiksi)[vanhentunut linkki]
21. ↑  Elite Prospects - WJC-20 Stats 2011-2012 *eliteprospects.com*. Everysport Media Group. Viitattu 11.12.2019. (englanniksi)
22. ↑  BEST PLAYERS PER GAME (pdf) *hydra.iihf.com*.  5.1.2012. IIHF.  Arkistoitu 5.1.2016. Viitattu 20.9.2017. (englanniksi)
23. ↑  Tilanne 16.11.2020
24. ↑  CZE - SWE (Line Up) *stats.swehockey.se*.  7.11.2019. Svenska Ishockeyförbundet. Viitattu 11.12.2019. (englanniksi)
25. ↑  CZE - SWE (3-1) *stats.swehockey.se*.  5.11.2020. Svenska Ishockeyförbundet. Viitattu 16.11.2020. (englanniksi)
26. ↑  Hans Ljunggren *Elite Prospects*. Everysport Media Group AB.  (englanniksi)